《寄张鹏飞浙东》
元代·方回

政是清和四月天，马头无数好山川。
千花果熟黄莺树，百谷秧深白鹭田。
汉传风霜驱使节，越溪冰玉劈吟笺。
四州士友相吟送，应羡风标似谪仙。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。